  Руслан Нуриахметов Анжелика Тихонова корреспондент Матысь нуналъёсы Удмуртие зоро куазь вуоз. Шутэтскон нуналъёсы температура эсэплэсь 2-4 градуслы улӥынгес луоз. Со сярысь элькунысь Гидрометцентрлэн пресс-службаез ивортӥз. 15-тӥ оштолэзе потон уе но нуназе кема зороз,  ӝытазе куд-ог интыосын кот лымы усёз. Тӧл секундскын 8-13 метрозь кужмояса пельтылоз. Уйин +3…+8 градус, нуназе +5…+10 градус возиськоз. Шутэтскон нуналъёсы тӧл секундскын 6-11 метрозь пельтоз. Кӧснуналэ, 16-тӥ оштолэзе, уйин зороз, кот лымы усёз, омырын -3…+2 градус луоз. Нуназе интыосын кӧня ке зороз, температура +2…+7 градусозь ӝутскоз. Арнянуналэ, 17-тӥ оштолэзе, нуназе лымшор но шор ёросъёсын кот лымы, зор усёз, уйпал ёросъёсын кӧня ке зороз. Температура уйин -2…-7 градусозь лэзькоз, нуназе +1…+6 градус возиськоз. Уйин но ӵукна сюресъёс вылын йӧвалег. Нырысь-валысь чакланъёсъя, 18-тӥ оштолэзе потон уе температура -2…-7 градусозь лэзькоз, кӧня ке лымыялоз. Нуназе +5…+10 градусозь шуныт кариськоз. Зор-кот усемысь дугдоз. Тегъёс: инкуазь Удмуртия Ижкар тулыс зор  